té etádyuṅkte yátpracárati sa yáṃ nidhā́yāvadyedyáthā vā́hanamavārchévaṃ tatté etátsviṣṭakŕ̥ti vimócanamā́gachataste tátsādayati tadvímuñcati té etatpúnaḥ práyuṅkte 'nuyājéṣu sò 'nuyājaíścaritvaìtádvimócanamā́gachati te tátsādayati tadvímuñcati té etatpúnaḥ práyuṅkte yátsampragr̥hṇā́ti tadyāṃ gátimabhiyuṅkte tāṃ gátiṃ gatvā vímuñcate yajñaṃ vā ánu prajāstásmādayam púruṣo yuṅkte 'tha vímuñcaté 'tha yuṅkte tadyāṃ gátimabhiyuṅkte tāṃ gatiṃ gatvāntato vímuñcate sá sādayati ghr̥tā́cī stho dhúryau pātaṃsumné sthaḥ sumné mā dhattamíti sādhvyaù sthaḥ sādhaú mā dhattamítyevaìtádāha